《庐江道中二首》
宋代·王阮

处处云山异，时时气象同。
官程严有限，王事冗无穷。
晚色烘西日，霜威酿北风，
人生真梦幻，底用苦匆匆。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。